**נספח 1 : "בחן את עצמך"**

**כיצד תנהג:**

* **חבר (שקצת מתקשה בלימודים) ביקש ממך ללמוד איתו אחר הצהרים למבחן בתורה. אתה כבר למדת למבחן ויודע את החומר היטב בדיוק היום תכננת ללכת לבריכה**

1. אשנה את התוכניות שלי ואלמד אותו עד שידע היטב למבחן.
2. אקדיש לו חצי שעה ואז אלך לבריכה.
3. אגיד לו שאני לא יכול ושימצא חבר אחר שלא למד עדין.

* **לשמוע מוזיקה בווליום גבוה זה אחד התחביבים האהובים עליך. (כמובן בין 14:00 ל16:00 אתה שומר על השקט) הבן של השכנים דופק אחרי 16:00בדלת ומבקש ממך להנמיך את הווליום כי אמא שלו נחה.**

1. אנמיך מיד את הווליום ואבקש ממנו לעדכן אותי כשאמא שלו תתעורר.
2. אנמיך לחצי שעה ואז אגביר
3. אגיד לו שאני מצטער אבל מספיק התחשבתי בהם והמתנתי בין 14:00 ל16:00.

* **חבר(לא מהמקובלים בכיתה) מבקש ממך להיות בן הזוג שלו במשחק תחרותי. בדרך כלל אתה אוהב לשחק עם ילדים אחרים.**

1. אסכים. זו הזדמנות להכיר אותו.
2. אנסה למצוא לו בן זוג אחר.
3. אגיד לו שאני מצטער אבל אני כבר תפוס.

* **בזמן האחרון אתה שם לב שחבר שלך נראה עצוב ומכונס בתוך עצמו**

1. אשוחח איתו. אם קרה משהו חמור אשכנע אותו לספר למורה או ליועצת. או שאספר להם בעצמי. ואם לא אנסה להוציא אותו מהמצב
2. אגיד לו שזה לא טוב להיות עצוב ושיבוא לשחק כבר.
3. אתעלם. זה בטח יעבור לו.

* **אתה מחליט לעשות מדורת ל"ג בעומר בחצר ביתך. השכן שלך מתלונן שהעשן נכנס אליו הביתה (למרות שהוא מנסה לאטום את החלון) וזה מאד מפריע לו.**

1. ברור שהעביר את המדורה למקום אחר. אחרת זו מצווה הבאה בעברה
2. אנסה לשכנע אותו שיסכים. זה בסך הכול פעם אחת בשנה.
3. מצטער. זו החצר שלי וזכותי לעשות בה מה שאני רוצה.

* **אתה מגדל חתולת רחוב בתוך ביתך. השכנים מתלוננים שהחתולה שלך נכנסת אליהם הביתה.**

1. אשמור על החתולה מכל משמר שלא תצא לשכנים.
2. אשכנע את השכנים שזו חתולה נקייה ונעימה. הם רק יקראו לי ואני בא להוציא אותה**.**
3. מצטער. אי אפשר לקשור חתולים. השכנים יתרגלו לחתולה שלי והכול יהיה בסדר.